Diari Oficial de la Generalitat Valenciana


Sumari del DOGV 5023, del 08-06-2005 (2005/5530)

RESOLUCIÓ de 21 de febrer de 2005,de l'Agència Valenciana del Turisme, per la qual es denega la sol·licitud de canvi de classificació i capacitat del HR Almadrava II, de Benicàssim.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5530


Organisme emissor
:   Agència Valenciana del Turisme

Tipus de document
:   Resolució

RESOLUCIÓ de 21 de febrer de 2005,de l'Agència Valenciana del Turisme, per la qual es denega la sol·licitud de canvi de classificació i capacitat del HR Almadrava II, de Benicàssim. [2005/5530]
  
Vist l'expedient de canvi de classificació (grup i modalitat) i capacitat de l'hostal-residència Almadrava II (Exp: EH/02/2004/53), siti al c/ Sta. Agueda, 18, de la localitat castellonenca de Benicàssim, iniciat a sol·licitud del Sr. Alfonso Romero González, en representació de l'entitat Romalca, SL i, tenint en compte que
  
Primer
  
L'establiment hoteler de referència es troba autoritzat actualment en el grup hostal, modalitat residència i categoria 1 estrela, capacitat per a albergar un màxim de 28 persones en un total de 14 habitacions dobles.
  
Segon
  
Amb data 30 de juny de 2004, va tindre entrada en el Servici Territorial de Turisme de Castelló, la sol·licitud de canvi de classificació (grup i modalitat) i capacitat a hotel d'una estrela, motivat per una reforma.
  
Tercer
  
La Inspecció de Turisme, en visita efectuada el dia 1 d'octubre de 2004, va constatar l'existència d'una sèrie de deficiències que impedien el canvi de classificació de l'establiment com a hotel d'una estrela, així com el canvi de capacitat, tal com pretenia el sol·licitant. Les deficiències pendents d'esmenar eren les següents:
  
- Telèfon general per planta
  
- La superfície de les habitacions núm. 17 i 27 (triples), amidades per la Inspecció, és de 22 metres quadrats i el titular havia declarat en la relació d'habitacions una superfície de 30 metres quadrats.
  
- Espill en habitacions
  
- La recepció és compartida amb l'Hotel Almadrava I
  
Quart
  
Dites deficiències van ser posades en coneixement de la titularitat a través del tràmit d'audiència prèvia a la proposta de denegació de canvi de classificació (grup i modalitat) i capacitat de conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJPAC), la data de notificació de la qual és de 9 de desembre de 2004.
  
Cinqué
  
Transcorregut dit termini, l'interessat no ha realitzat cap al·legació.
  
Als anteriors fets, li són d'apliccaió els següents
  
Fonaments de dret
  
Primer
  
L'article 14. 2 de la Llei 3/1998, de 21 de maig, de Turisme de la Comunitat Valenciana, quan preceptua que les empreses hauran d'obtindre la corresponent autorització per a abordar qualsevol modificació substancial que afecte les condicions en què es va atorgar l'autorització turística i classificació dels establiments.
  
Segon
  
L'article 65 de la Llei 3/1998, de 21 de maig, de Turisme de la Comunitat Valenciana, al disposar que ?els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra?.
  
L'article 89.5 de la LRJPAC, quan disposa que ?l'acceptació d'informes o dictàmens servirà de motivació a la resolució quan s'incorpore al text d'esta.-
  
Tercer
  
L'article 28 del Decret 153/1993, de 17 d'agost, regulador dels establiments hotelers a la Comunitat Valenciana, quan establix que tota modificació dels establiments que puga afectar la seua classificació o capacitat, haurà de sol·licitar i obtindre la corresponent autorització.
  
Quart
  
L'article 9 de la llei 3/1998, de 21 de maig, de Turisme de la Comunitat Valenciana, que es referix a la qualitat de les instal·lacions i servicis, i preceptua que ?els establiments d'allotjament turístic hauran, en tot moment, de conservar en bon estat les seues instal·lacions i oferir el nivell de servicis d'acord amb la classificació turística obtinguda?.
  
Allò que disposa l'annex I del Decret 153/1993, de 17 d'agost, regulador dels establiments hotelers a la Comunitat Valenciana, amb vista als requisits tècnics específics dels establiments hotelers del grup primer (hotels).
  
Per tot el susdit, l'actual hostal no compta amb determinats servicis i les seues instal·lacions no estan totalment acords amb la categoria d'hotel d'una estrela sol·licitada.
  
Per això, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOGV de 13/10/2004), resol:
  
Denegar la sol·licitud de canvi de classificació (grup i modalitat) i capacitat de l'hostal-residència Almadrava II.
  
Cosa que es notifica de conformitat amb el que disposen els articles 58 i 59 de la LRJPAC.
  
Contra la present Resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la seua notificació, d'acord amb el que establixen els articles 114 i 115, en relació amb el 48.2 de la LRJAPAC.